**Érdeklődnék, hogy a pályázatban megadott helyszínen van-e áramellátás, illetve víz, vagy egyéb közmű kiépítése felmerült-e?**

"Jelenleg nincs a tervezési területen közmű ellátás, viszont a teljes közmű kiépítésének a tervezése folyamatban van az elkerülő útig, onnan a csatlakozás biztosítható." – Bagó Béla, Mohács főépítésze

**A pályázathoz szükséges "Felhasználási nyilatkozat"-ot négy példányban kitöltve hova, és milyen módon kell eljuttatni, értem ez alatt, hogy postai úton kell, vagy ezt is lezárt borítékban mellékeljük a pályázati anyagban, mint az adatlapot?**

Kérem, hogy tegye az adatlap mellé a borítékba. Úgy tökéletes lesz.

**Van-e kötelező szöveg, aminek szerepelnie kell az emlékművön, vagy az információs felületein? Ha igen, mi lenne ez?**

Jelenleg - e pályázat részeként - nincs kötelezően feltüntetendő szöveg.

**Lehet-e a modell méretaránya eltérő a megadottól, ha az emlékmű Land Art témában készül?**

Kérjük, hogy a fő motívum esetében az 1:10 méretarányt szigorúan tartsa be, amennyiben szakmailag releváns. Az egyéb elemek bemutatásához módosított méretarány is használható, feltéve, hogy az eltérés az 1:10-től a lehető legkisebb. Ilyen esetben kérjük, mellékeljen egy indoklást, amely megmagyarázza a méretarány módosításának szükségességét, hogy elkerülje a kizárást formai hiba miatt. Ha esetleg nincs fő motívum, akkor  készítse el a modellt úgy, ahogyan azt szakmailag indokoltnak és ésszerűnek tartja. Kérjük, olyan modellt készítsen, amely modellként értelmezhető és bemutatható. Ügyeljen arra, hogy a pályázatban megemlítse, hogy előzetesen egyeztetett velünk ebben a kérdésben, hogy a zsűri tisztában legyen a méretarány-módosítással és annak okával.

**A felhasználási nyilatkozat alsó részén a jobb oldali keretben a pályamű címét azt gondolom én adom meg, de az azonosítót, és a bal alsó sarokban található keltezést azt a PTE MK tölti ki?**

Kérem, hogy mindent Ön töltsön ki.

**Mit jelent pontosan a föld útról való lehajtás, lehet-e új lehajtót is tervezni a meglévő mellé?"**

Nem tudom, hogy a pirossal szedett részt, honnan idézte Ön, segítene?

A környezetről az alábbi tájékoztatás jelent meg a pályázati kiírásban:

KÖRNYEZET:
A helyszín nagy méretű, sík, jól belátható beépítetlen terület, a közút mellett, szántóföldekkel övezve. Az alkotás során az emlékmű látogathatóságának biztosítására a közútról megközelíthető parkolók kialakításával, látványával is tervezni kell.

**Azzal a kérdéssel fordulok Önökhöz, hogy a mohácsi pályázathoz mellékelendő látványterv-képeket csak nyomtatott formában, vagy digitális adathordozón is lehet-e csatolni. Az elbírálás során megnézik-e a digitális formában melléket anyagot?**

Örömmel fogadjuk a digitális formátumot is.  Természetesen van lehetőség a megtekintésére.

**Pályaművem egy darabba csomagolása kicsit problémás: semmiképpen
nem  adhatom be két darabban?**

Természetesen be lehet adni több darabban a pályaművet, kérem jelölje, hogy az installáláskor egyértelmű legyen az összeillesztés módja.

**A dokumentációt digitális formában nem kell beadnom?**

Ez a lehetőség mindenki számára nyitott, ha Ön úgy dönt, fogadjuk digitális formában is a dokumentációt.

**A tervrajzok tabló vagy fűzött formátumban kéri-e a kiíró, és milyen méretben?**

Lehet tabló és/vagy fűzött formátumú, minimum A3 méretű.

**A helyszínrajz milyen méretarányú legyen?**

Ami Ön szerint szakmailag indokolható.

**A helyszínrajzon a parkolókon kívül egyéb objektumokat nem kell feltüntetni?**

Nem tudom, hogy milyen objektumokra gondol Ön. A jelenlegi pályázat tárgya a műalkotás és a parkolók.

 **A FELHASZNÁLÁSI NYILATKOZATOT, ha postán küldjük, milyen feladóval
történjen, vagy elég a pályázat beadásakor átadni?**

A pályázat beadásakor lehetséges átadni.  Az alkotó(k) legyen(ek) a feladó(k).  Teheti az azonosításra szolgáló adatlap mellé a borítékba, úgy tökéletes lesz.

**Gondolom, az egyetem területére szükséges lesz behajtási engedélyt kérnem?**

A PTE Művészeti Kar Dékáni Hivatala a [Zsolnay Vilmos út 16](https://www.google.com/maps/search/Zsolnay%2BVilmos%2B%C3%BAt%2B16?entry=gmail&source=g).-ban van. Ide nem szükséges behajtási engedély. A bejáratunk közvetlen közelében van parkoló és a Zsolnay Negyed parkolóháza is használható és ingyenes (kb. 50-70 méterre van a bejárattól.)

**Meg tudná adni a GPS koordinátákat?**

A Google Maps koordináták a következők: <https://maps.app.goo.gl/hNYrtN3iWKe2UUdz8>

Ezt a linket kaptuk hivatalosan Mohács városától.

**Érdeklődnék, hogy lehetséges 1:20-as léptékű makettet is beadni, ha három látványterv is tartoznak a pályázathoz (különböző nézetekből)?**

 Kérjük, hogy a fő motívum esetében az 1:10 méretarányt szigorúan tartsa be, amennyiben szakmailag releváns. Az egyéb elemek bemutatásához módosított méretarány is használható, feltéve, hogy az eltérés az 1:10-től a lehető legkisebb. Ilyen esetben kérjük, mellékeljen egy indoklást, amely megmagyarázza a méretarány módosításának szükségességét, hogy elkerülje a kizárást formai hiba miatt. Ha esetleg nincs fő motívum, akkor készítse el a modellt úgy, ahogyan azt szakmailag indokoltnak és ésszerűnek tartja. Kérjük, olyan modellt készítsen, amely modellként értelmezhető és bemutatható. Ügyeljen arra, hogy a pályázatban megemlítse, hogy előzetesen egyeztetett velünk ebben a kérdésben, hogy a zsűri tisztában legyen a méretarány-módosítással és annak okával.

**Illetve érdeklődnék, hogy a feltett kérdésekre való válaszokat milyen fórumon teszik közzé, hol lehet ezeket látni?**

A beérkezett kérdéseket és az arra adott válaszokat összesítve 02.19-én fogjuk feltenni a honlapra a pályázati kiíráshoz.